|  |  |
| --- | --- |
| **SLOVENSKO MUZEJSKO DRUŠTVO** Prešernova cesta 201000 Ljubljana | Slovensko muzejsko društvo |

ZAPISNIK 6. SEJE IO SMD,

ki je bila v ponedeljek, 28.9.2020, ob 10.00 v Muzeju novejše zgodovine Slovenije, Ljubljana

Prisotni člani IO:

Dr. Flavio Bonin (predsednik), ddr. Verena Vidrih Perko (podpredsednica) dr. Marija Počivavšek, Petra Stipančić, Irena Marušič, Aleksandra Nestorović

Opravičeno odsotna članica IO:

Irena Lačen Benedičič

**Dnevni red:**

1. Potrditev zapisnika 5. seje IO
2. Potrditev izplačila za Valvasorjevo nagrado
3. Program do konca leta 2020
4. Program 2021-22
5. Razno.

**Ad 1**

Zapisnik 5. seje potrjen.

***Sklep 1****: Zapisnik 5. seje se sprejme in objavi na spletni strani društva.*

**Ad 2**

V skladu s 7. členom Pravilnika o podeljevanju Valvasorjevih nagrad, priznanj in diplom z dne 11.10.2013 IO SMD določa, da se za leto 2019 dobitnikom izplačajo denarne nagrade v višini 51% optimalnega zneska – povprečne bruto plače v RS za leto 2019, ki znaša 1.753,84 EUR (vir SURS).

Za vsako od treh dodeljenih nagrad za izjemne dosežke se izplača 894,46 EUR. Nagrada za življenjsko delo se izplača v trikratniku določenega zneska in znaša 2.683,38 EUR. Skupno se za nagrade nameni 5.366,76 EUR.

***Sklep 2****: Prisotni člani potrdili sklep o izplačilu Valvasorjevih nagrad in odličij za leto 2019.*

**Ad 3**

V mesecu oktobru in novembru načrtujemo izvedbo regijskih izobraževanj na temo ureditve depojskih prostorov-program RE ORG v organizaciji mag.Jane Šubic Prislan.

Prvo regijsko izobraževanje bo v Dolenjskem muzeju Novo mesto 12.10.2020.

Občni zbor društva je predviden na enem izmed regijskih izobraževanj, če bo izvedljivo, sicer kot dopisna seja.

**Ad 4**

Pripraviti je potrebno program društva za naslednji dve leti. Delovali bomo znotraj že vzpostavljenih vsebin.

Predlogi za:

* Muzeoforum (gostje iz Carigrada, Oxforda, Rima)
* Regijska izobraževanja (tema standardi in normativi v muzealstvu- povabiti k sodelovanju arhive, knjižnice, SPD).

3. kongres muzealcev načrtovan v maju 2021 v Mariboru (prestavljeno iz 2020).

Zborovanje muzealcev 2021 v Velenju.

V letu 2021 poteče članom Valvasorjeve komisije mandat. V načrtu volitve za novo sestavo.

Ob predstavitvi prevoda I. Maroević, Uvod v muzeologijo pripravimo mednarodno konferenco s prispevki kolegov iz tujine (Krstović, Popadić, Zlodi).

**Ad 5**

**Spletna stran društva je potrebna prenove in dopolnitev.**

**Strokovne ekskurzije v času epidemije žal niso izvedljive. Nastal je predlog po organizacij strokovnih vodstev po slovenskih muzejih in zanimivih dediščinskih točkah pod okriljem članov IO v organizaciji lokalnih pristojnih muzejev. Če bodo razmere dopuščale od aprila 2021.**

**Ljubljana, 28.9.2020 Zapisala:**

 **Petra Stipančić**